అయితే గురజాడ. ఉన్నవ, కాళీపట్నం వంటి మహారచయితలు ఒకే కాలానికీ, ఒకే వ్యవస్థకూ చెందిన వైరుధ్యాల్ని చిత్రించగా డా. కేశవరెడ్డి భిన్న వ్యవస్థలకు చెందిన వైరుధ్యాల్నీ, భూమిపైనా, పాతాళంలోనూ కూడ జరిగే పోరాటాన్నీ అత్యంత ప్రతిభావంతమైన శిల్ప నైపుణ్యంతో చిత్రించాడు ఈ నవలలో.
యానాది కుర్రవాడు- నవల మొదలు కావడమే దుమ్ము రేపుకంటూ మొదలయింది. ఇక ముగింపు అంటే, ఏ సంఘటన వైపుగా కథా క్రమంలోని అన్ని సంఘటనలూ ప్రవహిస్తాయో. ఆ చివరి సంఘటన తొలి మానవుడి చివరి గుడిసె కూడ నిర్జనమై చివరకి దుమ్ములో కలసిపోవడమే ఈ కథకి ముగింపు. ఈ స్పష్ట మయిన ఆది మధ్యాంతాలతో పాటు ఇతివృత్తంలో ఏకత, స్థలంలో ఏకత, కాలగమనంలో ఏకత- గొప్ప నాటకాలకు ఏ త్రివిధ ఏకత్వాలను ఉత్తమ లక్షణాలుగా పేర్కొంటారో అవి ఈ కథలో అద్భుతంగా అమరాయి.
అన్నిటకన్నా విశిష్టమయింది - ఈ కథని చెప్పే తీరు. పురాతన ఆసియా సంప్రదాయపు కథన రీతి ఇది. జరగబొయ్యే సంఘటనలని ముందే సూచిస్తూ ఉత్కంఠ రేకెత్తించే ఈ పద్ధతి గ్రామీణులు కథలు చెప్పే పద్ధతి లాంటిది.
ayithe gurajada. unnava, kaaliipatnam vanti mahaarachayitalu oke kaalaanikii, oke vyavasthakuu chendina vairudhyaalni chitrinchagaa daa. kesavareddy bhinna vyavasthalaku chendina vairudhyaalnii, bhumipaina, paataalamloonuu kuuda jarige poraataannii atyanta pratibhaavantamaina shilpa naipunhyamtho chitrinchaadu ee navalalo.
yanadi kurravaadu- navala modalu kavadame dummu repukantu modalayindi. ika mugimpu ante, e sanghatana vaipugaa kathaa kramamlooni anni sanghatanaluu pravahistaayo. aa chivari sanghatana toli manavudi chivari gudise kuuda nirjanamai chivaraki dummulo kalasipovadame ee kathaki mugimpu. ee spashta mayina aadi madhyaantaalato paatu itivruttamlo ekata, sthalamlo ekata, kaalagamanamlo ekata- goppa naatakaalaku e trividha ekatvaalanu uttama lakshanaalugaa perkontaro avi ee kathalo adbhutamgaa amarai.
annitakanna vishishtamayindi - ee kathani cheppe teeru. puraatana asia sampradaayapu kathana reethi idhi. jaragaboyye sanghatanalani munde suuchistuu utkanta rekettinche ee paddhati graameenulu kathalu cheppe paddhati lantidi.